Jack Sherman, il-kitarrist fl-album li għamlu d-debutt bih il-grupp Red Hot Chili Peppers, miet fl-etá ta' 64. Fuq il-midja soċjali, il-grupp ddeskrivewh bħala persuna unika u rringrazzjawh għall-memorji kemm sbieħ kif ukoll koroh li qattgħu flimkien. Sherman li ngħaqad mal-grupp waqt l-ewwel tour tal-grupp madwar l-Istati Uniti, għen fil-kitba tal-kanzunetti fit-tieni album tal-grupp. Dan filwaqt li ħadem ma' diversi artisti fosthom Bob Dylan u George Clinton. Ir-raġuni wara l-mewta ta' Sherman għadha mhix magħrufa.